זוכרים כי בספטמבר האחרון טען הפד' כי האירועים בשוקי המימון הבנקאי (REPO) היה עניין טכני בלבד? זוכרים שלאחר מכן הפד' נאלץ להגדיל את תמיכתו בשוק זה במטרה לעבור את סוף 2019 בלי אירועים חריגים, כאשר הם טענו שיפסיקו עם פעולות אלו לאחר מכן? כעת נראה כי התמיכה של הפד' צפויה להמשיך ללוות את השווקים גם בחודשים הקרוב.
הפד' פרסם הערב את צפי הרכישות שלו לחודש הקרוב, ונראה כי הורדת התמיכה מצד הבנק צפויה להיות איטית במיוחד. לפי ההודעה האחרונה, הבנק ימשיך להציע הלוואות בשוק הריפו לתקופה של יום בהיקף של עד 120 מיליארד דולר. בנוסף, הפד' צפוי לבצע מספר הזרקות של הון בהיקף של עד 35 מיליארד דולר לתקופה של 14 ימים עוד החודש. החל מהחודש הבא צפוי הפד' להוריד את ההלוואות לתקופה של 14 יום ב-5 מיליארד דולר בלבד, לסכום של 30 מיליארד דולר.
במקביל, הפד' צפוי להמשיך לבצע רכישות בשוק האג"ח הממשלתי (T-bil) בהיקף של עד 60 מיליארד דולר בחודש.
האם ההודעה של הפד' מפתיעה? לא ממש. כפי שציינו בשבוע שעבר ב-BIZPORTAL (לכתבה המלאה), הביקושים בימים האחרונים בשוק הריפו הצביעו כי למרות הסרה של המגבלות על הבנקים בסוף 2019, שוק הריפו נותר קפוא. בסיטואציה כזו, הפד' לא יכול לצאת מהשוק בלי לגרום למצוקת נזילות במערכת הבנקאית.
הפד' למעשה שבוי כעת של השווקים, כאשר הוא חייב להמשיך לממן את המערכת הבנקאית וקרנות הגידור. בנוסף, הפד' ממשיך לממן את החוב האמריקני באמצעות הרכישות של 60 מיליארד הדולרים בחודש (בהתאם לקצב הגיוסים של ארה"ב). נשמע הגיוני? לא, אבל אין לו כל כך אלטרנטיבה.
הסיטואציה של הפד' עשויה להיות בעייתית עוד יותר, כאשר היום דווח בוול סטריט ג'ונרל כי הפד' שוקל לבצע הזרקות הון ישירות לקרנות הגידור לנוכח חוסר היכולת/רצון של הבנקים. אם הפד' אכן יעשה זאת, הוא אמנם יפתור חלקית את בעיית הנזילות בשוק, אך הדרך להיווצרות בועות פיננסיות בשווקים קצרה במיוחד: תחום קרנות הגידור ממונף במיוחד על השווקים וכמעט שאיננו מפוקח.
ב2003 בוש הבן סילק וחיסל את סאדאם סאדאם ניהל מלחמה במשך 10 שנים נגד השיעים האירנים-ובטיפשות-חוסל-במה זה הועיל-למערב/לנו אותה "חוכמה" בהווה -רק בשוקי הון בשני המצבים- הבחירות ""לנשי---אות""
אבל , אבל עשו לבנקים מבחני לחץ , לא ?